text: Vit kláraðu okkum væl gjøgnum koronukreppuna
text: #000001
text: Samanborið við onnur lond, kláraðu Føroyar seg væl gjøgnum koronukreppuna.
text: #000002
text: Tað er høvuðsniðurstøðan í frágreiðingini "Hvussu stýrdu Føroyar gjøgnum Covid-19 kreppuna", sum Løgmansskrivstovan læt úr hondum í dag.
text: #000003
text: Fyri tað fyrsta eru fá fólk deyð av sjúkuni í Føroyum samanborið við onnur lond. Mett verður, at 28 fólk eru doyðu av ella við koronu frá mars 2020 til februar 2022. Tað svarar til 518 deyð fyri hvørja millión íbúgvar.
text: #000005
text: Í øðrum lagi ávirkaði kreppan í minni mun gerandislívið hjá fólki í Føroyum enn aðrastaðni. Í kanningin verður staðfest, at Føroyar eru millum tey londini, sum hava verið minst ávirkað av kreppuni, tá hugsað verður um virksemið og gerandsdagin hjá fólki.
text: #000007
text: Millum annað tí, at stýringin í Føroyum í høvuðsheitum var framd við tilmælum heldur enn lógum.
text: #000008
text: Og triðja og síðsta staðfestingin er, at hugburðurin hjá almenninginum gjøgnum at kalla alla kreppuna var, at tiltøkini hjá myndugleikunum vóru hóskandi.
text: #000010
text: Kanningar hjá bæði Fróðskaparsetrinum og Løgmansskrivstovuni í koronutíðini vísa, at ein stórur meiriluti av føroyingum tók undir við teimum tiltøkum og tilmælum, sum vóru sett í verk.
text: #000011
text: 36 hoyringarpartar hava verið við í eftirmetingini hjá Løgmansskrivstovuni.
text: #000012
text: Hoyr samrøðu við Rógva Olavson, fulltrúa á Løgmansskrivstovuni og verkætlanarleiðara á eftirmetingini av koronuhandfaringini:
text: #000013